Shvetsiyaning mebellar ishlab chiqaruvchi IKEA koporatsiyasi asoschisi Ingvar Kamprad 27 yanvar kuni Smoland shahridagi uyida o‘z yaqinlari davrasida vafot etdi. Bu haqda kompaniya press-relizida ma’lum qilingan. Kamprad IKEA kompaniyasiga 17 yoshida asos solgan — uning abbreviaturasi Ingvar Kamprad Elmtaryd Agunnaryd so‘zlaridan olingan, nomda uning to‘liq ismi va u yashagan ferma nomi keltirilgan. 1988 yildan buyon Kamprad kompaniya boshqaruvida ishtirok etmaydi, ammo u katta maslahatchi maqomida edi. U 1973 yildan Shveytsariyada yashay boshlagan, 2014 yilda yana Shvetsiyaga qaytgandi.